מרק לברי

[ממוזער|שמאל|195x195px|מרק לברי מימין עם המנצח האיטלקי [ברנרדינו מולינרי במחצית השנייה של שנות ה-40]]
[ממוזער|שמאל|198x198px|מרק לברי מנצח על האופרה "דן השומר" בתל אביב, דצמבר 1945 (צילם: [זולטן קלוגר)]]
201x201px|ממוזער|שמאל|מרק לברי מנצח על התזמורת העממית הארץ-ישראלית מיד לאחר שחרור באר שבע, אוקטובר 1948
שמאל|ממוזער|203x203px|הצגת הבכורה של האופרה תאיס בתל אביב, אפריל 1948 (לברי קיצוני מימין)
[ממוזער|[לאה דגנית מבצעת את "שיר ערש" שנכתב על ידי המשורר שאול טשרניחובסקי והולחן על ידי מרק לברי. בפסנתר, חיה ברנדמן]]
**מרק לַבְרִי** (**Lavry**; 22 בדצמבר 1903, ריגה – 24 במרץ 1967, חיפה) היה מלחין ומנצח ישראלי.

## קורות חייו
לברי נולד בשנת 1903 בשם מרק לוין בריגה, אז חלק מן האימפריה הרוסית (כיום, בירת לטביה) כבן בכור למשפחה בת ארבעה ילדים. אמו סיימה בית ספר למוזיקה וכך גם אחיו ושתי אחיותיו. הוא למד באופן פרטי אצל המלחין אלכסנדר גלאזונוב וסיים את הקונסרבטוריון של ריגה בגיל 15. משפחתו רצתה שילמד מקצוע מעשי ולכן נשלח ללימודי אדריכלות באולדנבורג שבגרמניה.

לאחר שסיים את לימודיו באולדנבורג הוא למד הלחנה בלייפציג וניצוח אצל המנצח הרמן שרכן. באותה תקופה החליט לשנות את שם משפחתו, כיוון שרצה להיבדל ממלחין ומנצח מוכר בעל אותו שם.
בשנת 1926 עבר לברלין, שם הלחין מוזיקה לתיאטרון. בשנת 1929 התמנה למנצח התזמורת הסימפונית של ברלין (Berliner Sinfonie Orchester), שפעלה בעיר עד שנת 1933, אז פיזר אותה המשטר הנאצי. עם עליית הנאצים לשלטון בגרמניה, שב ללטביה ועבד באופרה של ריגה, בין השנים 1933-1934. במקביל עבד גם בפינלנד.
בשנת 1934 רצה לברי לשאת את הלנה לבית מזא"ה, כתבת מצליחה בעיתון "סיבודְניה" בריגה.
כאשר רצה לשוב מפינלנד לריגה על מנת להנשא, נאלץ לשכנע טייס שייקח אותו במטוסו הפרטי עקב מזג האוויר הסוער ששרר אז. המטוס התרסק בים אך השניים ניצלו וטקס החתונה נערך במועד.

בעקבות ההפיכה הפשיסטית בלטביה במאי 1934 ועלייתו של קרליס אולמניס לשלטון, החליט לברי לעזוב את המדינה ועבר עם רעייתו לסטוקהולם שבשוודיה. משם הגיעו השניים ב-1935 לארץ ישראל כתיירים, אך בשל כורח הנסיבות נשארו בה.

בשנת 1940 החל לברי בכתיבת האופרה העברית הראשונה "דן השומר" במימון הקרן הקיימת לישראל.
האופרה התבססה על מחזה של ש. שלום ואת הליברטו כתב מקס ברוד.
בשנים 1947-1941 שימש כמנצחה של האופרה הארצישראלית העממית, שאותה ייסד יחד עם גאורג זינגר, וגם כמנצחה של התזמורת הפילהרמונית הארץ-ישראלית (לימים התזמורת הפילהרמונית הישראלית).
הוא הלחין יצירות רבות בהשפעת הסביבה הארצישראלית והצליל הים-תיכוני בשנות ה-40 של המאה ה-20 שהיו למייצגות הסגנון הארץ-ישראלי. בנוסף שימש לברי באותה תקופה כמלחין הבית של תיאטרון האהל.
בשנת 1945 הועלתה הופעת הבכורה של דן השומר באופרה הארצישראלית העממית בניצוחו של לברי. האופרה הועלתה בכמה ערים ברחבי היישוב במהלך אותה שנה.

בשנת 1948 זכה לברי בפרס אנגל מטעם עיריית תל אביב על הקונצ'רטו לפסנתר ותזמורת מס' 1 שכתב והקדיש לפסנתרנית פנינה זלצמן.

בשנת 1950 מונה להיות המנהל המוזיקלי של קול ציון לגולה תפקיד אותו מילא עד שנת 1958. בנוסף, עסק בהלחנה וחיבר את האופרה "תמר". יצירתו המוכרת והפופולרית ביותר הייתה "עמק", שיר שעיבד לפואמה סימפונית בשנת 1936. בשנת 1963 הלחין את הקונצ'רטו לנבל ותזמורת אופוס 334, אותו הקדיש לבתו הנבלאית אפרת לברי. הוא חיבר עוד יצירות לתזמורת ושירים.

לברי עבר לחיפה בשנת 1962, בעקבות הזמנתו של אבא חושי, ראש עיריית חיפה, לנצח על התזמורת הסימפונית חיפה. אבא חושי שם לו למטרה להביא אמנים יוצרים אל עירו
והקצה להם לשם כך דירות למגורים מטעם העיר. בשנת 1965 כתב מוזיקה לסרט "שלח נא את עמי".

מרק לברי נפטר בשנתו בביתו בחיפה בשנת 1967.
הוא הותיר אחריו את רעייתו, בן ושתי בנות.

בשנת 1967 (תשכ"ז), השנה האחרונה לחייו, כתב לברי את ה"אני מאמין" שלו:

## הנצחתו
על שמו של לברי נקראו רחובות בחיפה, בבאר שבע ובפתח תקווה.

בראשית שנת 2011 הקימו בתו של המלחין, הנבלאית אפרת לברי ונכדו, אורי מרק זקלד, את העמותה למורשת מרק לברי שמטרותיה: הגדלת כמות הביצועים של יצירותיו של לברי; הרחבת קהל המאזינים למוזיקה שלו; וקידום השיח על אודות לברי.

## יצירות עיקריות
* קונצ'רטו לפסנתר ולתזמורת אופוס 10, 1931
* "היהודי הנודד", פואמה סימפונית אופוס 23, 1934
* "על נהרות בבל", פואמה סימפונית לתזמורת כלי קשת אופוס 33, 1935
* "עמק", פואמה סימפונית, 1936
* "שיר השירים", אורטוריה, 1940
* סטלינגרד/מלחמה ושלום, פואמה סימפונית, 1943
* "דן השומר", אופרה, 1945
* סימפוניה מס' 1, שהקדיש לזכר קדושי גטו ורשה
* סימפוניה מס' 2, תש"ט, שהקדיש למלחמת העצמאות
* קנטטה "עלי דווי" לשירים שכתב המשורר ראובן אבינועם לזכר בנו.
* "עבודת קודש", אורטוריה.
* "תמר", אופרה, 1958
* "אסתר", אורטוריה.
* "גדעון", אורטוריה.
* קונצ'רטו לפסנתר ותזמורת מס' 1, 1946, שהקדיש לפסנתרנית פנינה זלצמן
* קונצ'רטו לפסנתר ותזמורת מס' 2, 1947
* קונצ'רטו לכינור, 1938
* קונצ'רטו לויולה, 1952
* קונצ'רטו לנבל, 1963
* קונצ'רטו לחליל, 1965
* מוזיקה לסרט דני ועליזה (1953)

## לקריאה נוספת
* יהואש הירשברג, 'האופרה "דן השומר" למרק לברי, מקורותיה והיווצרותה', **תצליל**: למחקר המוזיקה ולביבליוגרפיה ט (1977), 123-134.
* גיורא מנור, 'העמק למ. לברי והבלט של ג. קראוס', **תצליל**: למחקר המוזיקה ולביבליוגרפיה ט (1977), 135-136.

## קישורים חיצוניים

* פרטים על מרק לברי ב
* 
* אתר האינטרנט של העמותה למורשת מרק לברי
* ביוגרפיה, מסמכים, תמונות ופרטים על ארכיונו האישי של מרק לברי במרכז המוזיקה של הספרייה הלאומית
* 
* 
* 
* 
* 
* 
*  (עם מותו)
* 
* יוסי שיפמן, ריאיון: "תמר" – שובה של האשה הקטלנית, באתר הבמה, 24 בספטמבר 2012
* יאירה יסמין, מי אתה מרק לברי?, באתר אפוק טיימס ישראל, 16 ביוני 2012
* אתר הבמה, על העמותה לקידום מורשת מרק לברי
* ראיון של מרק לברי לציפי פליישר: עמוד 1, עמוד 2, עמוד 3, עמוד 4, עמוד 5, עמוד 6
* לירן גורקביץ', מרק לברי ו'דן השומר', האופרה העברית הראשונה ביישוב היהודי, 1945, **פעימות** 4, אוקטובר 2020, עמ' 35–59 16x16px|קובץ PDF|קישור=https://media.graphcms.com/YSkgFWXYSEumGTaqcoVM

## הערות שוליים

קטגוריה:ריגה: אישים
קטגוריה:יהודים לטבים
קטגוריה:אנשי העלייה החמישית
קטגוריה:מלחיני אופרה ישראלים
קטגוריה:מלחינים יהודים רוסים
קטגוריה:מנצחים יהודים גרמנים
קטגוריה:מנצחים ביישוב
קטגוריה:מלחינים יהודים גרמנים
קטגוריה:מנצחים ישראלים
קטגוריה:מלחינים ישראלים במוזיקה הקלאסית
קטגוריה:מוזיקאים ביישוב
קטגוריה:זוכי פרס אנגל
קטגוריה:מנצחי אופרה
קטגוריה:בוגרי קונסרבטוריון שטרן
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1903
קטגוריה:ישראלים שנפטרו ב-1967